《经史法戒诗 其一》
清代·张鹏翀

夏造衰兮殷道兴，得贤臣分作股肱。股肱辛勤亲五就，故主荒股终莫救。

岁苦旱兮殚忧心，躬为牺兮祀桑林。苞苴女谒备自责，祷辞未毕倾甘霖。

至诚感神信如此，天道只如人道迩。一夫失所真宰愁，莫令君门悬万里。

作者简介：（1688—1745）江苏嘉定人，字天扉，自号南华山人，人称漆园散仙。雍正五年进士，授编修，官至詹事府詹事。早擅诗名。工画，尤长山水。有《南华诗钞》、《南华文钞》、《双清阁集》等。